ทองคำพุ่ง 48.1 ดอลล์
สัญญาทองคำตลาดนิวยอร์กปิดทะยานขึ้น 2.9% เหตุวิตกหนี้ยุโรปกระตุ้นแรงซื้อ
26 ต.ค. 2554

สัญญาทองคำตลาดนิวยอร์กปิดทะยานขึ้น 2.9% เหตุวิตกหนี้ยุโรปกระตุ้นแรงซื้อ
สัญญาทองคำตลาด COMEX (Commodity Exchange) ส่งมอบเดือนธ.ค.พุ่งขึ้น 48.1 ดอลลาร์ หรือ 2.9% ปิดที่ 1,700.4 ดอลลาร์/ออนซ์
รมว.คลังกลุ่มยูโรโซนได้ยกเลิกการประชุมในวันนี้ ซึ่งข่าวดังกล่าวทำให้นักลงทุนกังวลว่าการประชุมสุดยอดผู้นำอียูซึ่งจะมีขึ้นในวันนี้ อาจจะไม่สามารถสรุปมาตรการขั้นเด็ดขาดในการแก้ไขปัญหาหนี้ยุโรปได้
นอกจากนี้ รายงานของคอนเฟอเรนซ์ บอร์ด ที่ระบุว่าดัชนีความเชื่อมั่นผู้บริโภคเดือนต.ค.ร่วงลงมาอยู่ที่ระดับ 39.8 จุด ซึ่งเป็นระดับต่ำสุดนับตั้งแต่เดือนมี.ค. 2551 ยังเป็นอีกปัจจัยที่กระตุ้นให้นักลงทุนเข้าซื้อทองคำด้วย